open-index/open-wikipedia-markdown huggingface dataset:
Fabeldyr og hvor de er å finne

***Fabeldyr og hvor de er å finne*** er en bok skrevet av den britiske forfatteren J.K. Rowling. Boka er et supplement til Harry Potter-serien, og forestiller en av hovedpersonene i Harry Potters skolebøker fra Galtvort høyere skole for hekseri og trolldom. Tilsynelatende er boka skrevet av *[[Salmander Fisle]]*, og den har forord av Albus Humlesnurr, rektor ved Galtvort.

Inntektene fra salget av *Fabeldyr og hvor de er å finne* og *[[Rumpeldunk gjennom tidene]]* blir gitt til Comic Relief, en veldedighetsorganisasjon . Den engelske boktittelen er *Fantastic Beasts and Where to Find Them*, og den er utgitt i 2001, både i Storbritannia og i Norge. Den norske oversettelsen er ved Torstein Bugge Høverstad. J.K Rowling har også skrevet *[[Skalden Skurres historier]]*. 

I forbindelse med filmen ''Fabeldyr og hvor de er å finne'' ble det utgitt en ny versjon av boken i mars 2017. Denne inneholder informasjon seks nye vesener og et nytt forord skrevet av forfatteren Salmander Fisle. Denne antas å være helt ny, og ikke en kopi av en elevs bok, da den er fri fra skriblerier. Den nye utgaven av boken er ikke oversatt til norsk. I tillegg ble også manuskriptet til filmen utgitt som bok. Denne er oversatt til norsk av Torstein Bugge Høvestad med tittelen *[[Fabeldyr og hvor de er å finne: det opprinnelige filmmanuskriptet]]*.

## Innhold
Boka omhandler de fleste magiske dyreartene som blir omtalt i Harry Potter-serien, og også noe om hvordan trollmenn skjuler disse for «gompene» (vanlige folk, de umagiske). Den inneholder i tillegg en tekst om gompenes forhold til magiske dyr gjennom tidene. Boken inneholder også Harrys, Ronnys og Hermines skriblerier, disse har som regel en kobling mot Gygrids syn på farlige fabeldyr.

*Boka inneholder blant annet informasjon om disse vesenene:*

* Basilisk
* Drager
* Dystral
* Enhjørning
* Fe
* Føniks
* Ghul
* Hagegnom
* Havfolk
* Hippogriff
* Kentaur
* Leprechaun
* Slubbermakk
* Snaredraug
* Troll
* Varulv

## Den fiktive boken
I den fiktive verdenen til *[[Harry Potter]]* er *Fabeldyr og hvor de er å finne* en bok skrevet av Salmander Fisle, en berømt magizoologist. Boken er (som beskrevet inne i den virkelige boken) for tiden utgitt i 52. utgave og selger fortsatt godt. Det jobbes fortsatt på nye utgaver av boken. Boken inneholder historien av magizoologien (zoologien som omhandler magiske vesener) og dokumenterer mange av de magiske artene man kan finne rundt om i verden.

Boken er en av de nødvendige skolebøkene ved Galtvort som elevene må kjøpe inn til sitt første år ved skolen. Det er uklart hvorfor elevene trenger denne boken til førsteåret, siden man ikke kan ta faget stell av magiske vesener før i tredjeåret ved skolen. I forordet skriver Albus Humlesnurr at dette er en bok alle magiske familier burde ha.

## Se også
**[[Fabeldyr og hvor de er å finne (film)]]*

## Referanser
Seborga

**Seborga** er en liten landsby i Liguria i Italia. En del av innbyggerne hevder at den er et selvstendig fyrstedømme, med et areal på omkring 5 km² og 325 innbyggere (2013). Den regnes dermed som en mikronasjon.

Det historiske fyrstedømmet Seborga (*Principato di Seborga*) ble stiftet i 950-årene som en vasallstat under greven av Ventimiglia. I 1079 ble det et fyrstedømme under Det tysk-romerske rike, og i 1118 erklærte det seg selvstendig.

Seborga forble uavhengig inntil 20. januar 1729, da det ble solgt til Viktor Amadeus II, prins av Piemonte og konge av Sardinia. Dette ble muligens aldri formelt registrert i kongedømmet Sardinia.

I 1748 ble området innlemmet i republikken Genova, men Seborga ble utelatt ettersom det var en sardinsk besittelse. I 1815 overså Wienkongressen dette da de fordelte områder etter napoleonskrigene. Det sterkeste argumentet for fortsatt uavhengighet er dog at området ikke ble nevnt i loven om gjenforening av Italia av 1861, som ble grunnlaget for opprettelsen av den moderne italienske stat. Dermed argumenteres det for at Seborga er uavhengig, fordi den aldri har blitt innlemmet i Italia.

Italia regner Seborga som en kommune, og anerkjenner ikke kravet om selvstendighet. At landsbyen ikke er nevnt tolkes ikke som at den ikke ble innlemmet i Italia, da den var en sardinsk besittelse etter å selv ha solgt området, uavhengig av om dette ble formelt riktig behandlet på Sardinia.

Seborgo utsteder egen valuta, *luigino*, som er mye brukt innenfor byen. Euro er også lovlig betalingsmiddel, som italienske lire var det tidligere. Det blir også utstedt pass, førerkort og bilskilter, som ikke er akseptert av noe land. Bilister som kjører med slike skilter må derfor ta fram sitt italienske førerkort og sette på italienske skilter før de kjører ut av landsbyen.

Mikronasjonens motto er *Sub umbra sedi*, som betyr «Sett deg i skyggen».

## Referanser


## Eksterne lenker
*
Windsor (England)

**Windsor** er en by i Berkshire i England. Den ligger vest for London, kort vei utenfor bygrensen, og sør for Themsen. Byen hører til den enhetlige myndigheten Windsor and Maidenhead. Landsbyen Old Windsor, kun 3&nbsp;km i sør, er eldre enn det som nå kalles for Windsor med rundt 300 år; i tidligere år ble Windsor formelt referert til som «New Windsor» for å skille de to.

Windsor er mest kjent for Windsor slott, en av den britiske kongefamiliens offisielle residenser. Det ble opprinnelig bygget av Vilhelm Erobreren på 1000-tallet, og er siden endret og utvidet en rekke ganger. På grunn av slottet har byen to jernbanestasjoner, et teater og flere nokså store hoteller, fasiliteter man ellers forbinder med noe større byer.

Legoland Windsor ligger også i byen, på et sted hvor det tidligere lå en safaripark.

Byen Eton ligger helt inntil, og er forbundet med Windsor via en bro over Themsen. Den var tidligere åpen for biltrafikk, men er nå kun for fotgjengere, og har dermed skapt et god gangvei mellom Windsor sentrum og hovedgaten i Eton.

## Referanser


## Eksterne lenker
* 
* 
*
Windsor

**Windsor** kan vise til:

## [[England]]

*Windsor (England), en by i England og det opprinnelige Windsor
**herunder Windsor slott, en kongelig residens
**Huset Windsor, navnet det nåværende britiske kongehuset tok under første verdenskrig
**og hertug av Windsor
*Windsor and Maidenhead, enhetlig myndighet som omfatter byene Windsor, Eton og Maidenhead

## [[USA]]
*Windsor (California)
*Windsor (Colorado)
*Windsor (Connecticut)
*Windsor (Mercer County)
*Windsor (Shelby County)
*Windsor (Maine)
*Windsor (Massachusetts)
*Windsor (Missouri)
*Windsor (New Hampshire)
*Village of Windsor, New York
*Town of Windsor, New York
*Windsor (Nord-Carolina)
*Windsor (Pennsylvania)
*Windsor (Sør-Carolina)
*Windsor (Vermont)
*Windsor (Virginia)
*Windsor (Pennsylvania)
*New Windsor (Maryland)
*New Windsor (New York)
*Windsor Heights (Iowa)
*Windsor Locks (Connecticut)
*Windsor Mill (Maryland)

## [[Australia]]
*Windsor (Victoria), en forstad til Melbourne, Victoria
*Windsor (New South Wales), en by i New South Wales

## [[Canada]]

*Windsor (Nova Scotia)
*Windsor (Ontario)
*Windsor (Quebec)
Windsor and Maidenhead

**Windsor and Maidenhead** (fullt navn **Royal Borough of Windsor and Maidenhead**) er en enhetlig myndighet i det seremonielle grevskapet Berkshire. Det fikk denne statusen 1. april 1998. 

Distriktet ble opprettet 1974 ved at det kongelige distriktet New Windsor ble slått sammen med bydistriktene Maidenhead og Eton samt landdistriktene Cookham og Eton (delvis).

## Byer og landsbyer

*Ascot
*Cookham
*Datchet
*Eton
*Maidenhead
*Sunningdale
*Waltham St. Lawrence
*White Waltham
*Windsor
Eton (Berkshire)

**Eton** er en by og et verdslig sogn i den enhetlige myndigheten Windsor and Maidenhead i Berkshire, England. Den er mest kjent for privatskolen Eton College.

Eton ligger tett inntil Windsor, og de to byene er forbundet med Windsorbroen over Themsen. Broen var tidligere åpen for biltrafikk, men er nå en gangvei mellom sentrum i Windsor og hovedgaten i Eton. Sognet omfatter også den store landsbyen Eton Wick, rundt 3&nbsp;km vest for byen. Den har en befolkning på 4980 innbyggere.

Byen hørte tidligere til Buckinghamshire.

## Referanser


## Eksterne lenker
* 
* 
* Eton Town Council
Subaru World Rally Team

**Subaru World Rally Team** (SWRT) var et motorsportlag som deltok i Verdensmesterskapet i rally for Subaru, og vant tre konstruktørmesterskap og tre førermesterskap. Laget ble ledet av David Richards og Richard Taylor, med hovedkvarter i Banbury i England, og debuterte under Safarirallyet i 1990.

Legenden Colin McRae kjørte for laget fra  til , hvor han blant annet vant førermesterskapet i  og bidro til alle konstruktørmesterskapene. Hans landsmann, Richard Burns, tok over plassen foran -sesongen og vant førermesterskapet i . Nordmannen Petter Solberg kom inn som tredjefører på slutten av -sesongen, vant førermesterskapet i  og fortsatte som førstefører til laget trakk seg fra sporten etter Rally-VM 2008.

## Verdensmesterskap
### Konstruktørmestere
* ,  og 

### Førermestere
* : 
* : 
* : 

## Referanser


## Eksterne lenker
*
Groningen (by)

**Groningen** er en kommune og by i Nederland og administrasjonssenter i provinsen Groningen. Med om lag 202&nbsp;000 innbyggere er det den åttende største byen i landet og den klart største i det nordlige Nederland.

## Historie
Byen ble grunnlagt på det nordligste punktet i Hondsrug-området. De første skriftlige kildene som nevner Groningen er fra 1040. De første større bosetningene i området rundt Groningen er sporet tilbake til 200-tallet.

På 1200-tallet var Groningen et viktig handelssenter og innbyggerne bygget bymurer. Byen hadde stor makt over de omliggende områdene og gjorde dialekten sin til det vanlige målføret i området. Byens mektigste periode var på 1400-tallet da den nærliggende provinsen Friesland ble styrt fra Groningen. I disse årene ble Martinitoren (Martinitårnet) bygget. Det hadde en høyde på 127 meter og var den høyeste bygningen i Europa på denne tiden. Byen mistet selvstendighet da den valgte å støtte Det spanske riket under åttiårskrigen i 1594. Senere byttet de side og ble medlem av De forente Nederlandene.

I 1614 ble Universitetet i Groningen grunnlagt, først kun for studier innen teologi. I samme periode utvidet byen seg raskt og det ble bygget nye bymurer. Byen ble hardt rammet under den tredje engelsk-nederlandske krigen i 1672 da byen ble angrepet av biskopen av Münster, Bernhard von Galen. Bymurene holdt stand og hendelsen blir fortsatt feiret hvert år den 28. august.

Byen slapp ikke like heldig unna andre verdenskrig; i april 1945 ble særlig området rundt hovedplassen Grote Markt ødelagt. Martinitoren, kirken, Goudkantoor og rådhuset ble ikke ødelagt. Slaget i byen varte i flere dager.

## Økonomi
Groningen er en viktig handelsby for det nordlige Nederland. Byen har mange servicefunksjoner for gassindustrien, og har videre matvareindustri med foredling av sukker, tobakk og kaffe. I løpet av de senere år er det kommet til en del arbeidsplasser knyttet til IKT.

## Kunst og kultur
Som universitetsby, provinshovedstad og sentrumsby for det nordlige Nederland har Groningen et variert kulturtilbud. Groningen museum er det viktigste museet i byen med innovative kunstutstillinger. Byen har også det nasjonale tegneseriemuseet, i tillegg til blant annet bymuseum og universitetsmuseum. Det finnes også flere teater- og musikkscener.

## Utdanning
Universitetet i Groningen (*Rijksuniversiteit Groningen*) er et allmennuniversitet med om lag 30&nbsp;000 studenter og 6&nbsp;250 ansatte (2015). I tillegg er det en høyskole i byen, *Hanzehogeschool Groningen*, med om lag like mange studenter som universitetet.

## Referanser


## Eksterne lenker
* 
* Groninger Museum
* Turistinformasjon
* Universiteter i Groningen
Eton

**Eton**, eller **Eaton**, kan vise til:

*En by i England, se Eton (Berkshire)
*En by i Georgia i USA, se Eaton (Georgia)
*En privatskole i Eton, se Eton College
Eton College

**Eton College** er en privatskole i den engelske byen Eton, vest for London. Den eksklusive skolen er for gutter i alderen 13&ndash;18&nbsp;år, det vil si ungdoms- og videregående trinn. 

Det er omkring 1200&nbsp;elever. En liten andel særlig begavede elever med såkalt *King's Scholarship* får dekket noe av studieavgiftene, men de fleste betaler omkring 30&nbsp;000&nbsp;pund i året. Til gjengjeld får de svært gode bo- og læreforhold. Som på de fleste *[[Kostskole|boarding schools]]*, kostskoler, i England er gjennomsnittskarakterene veldig gode, og Eton er rangert blant Storbritannias topp tre skoler i få sine elever inn i universitetene Oxford og Cambridge.

Skolens tidligere elever er kjent som «*Old Etonians*». Et særpreg ved skolen er de gammeldagse tradisjonene som holdes i hevd. Dette inkluderer en uniform som består av livkjole og smalstripede bukser. Uniformen ble først brukt i sørgeperioden etter kong Georg III, og brukes nå i skoletiden. 

## Historie

King's College of Our Lady of Eton ble grunnlagt av Henrik VI i 1440. Formålet var å gi gratis utdannelse til 70 fattige studenter, som senere skulle studere videre ved King's College i Cambridge, grunnlagt av samme konge året etter. Omkring halvparten av den første staben, samt den første rektoren, ble overført fra William av Wykehams Winchester College. Denne skolen var modell for Eton.

Nicholas Udall, rektor fra 1534 til 1541, er kjent som den første person som ble fengslet for brudd på *Buggery Act* av 1533, en lov mot homoseksuell omgang.

I det 17. århundre var den ikke lenger en skole bare for utvalgte studenter, og det ble populært blant rike familier å sende sønner dit. 

## Nordmenn ved Eton
*Claus Huitfeldt (1941–1945)
*Charlie Siem (1999–2004)
*Christian Bjelland V (2001–2006)

## Referanser


## Litteratur

* Nevill, Ralph (1911): *Floreat Etona: Anecdotes and Memories of Eton College*. London: Macmillan. OCLC 1347225.
* McConnell, J.D.R. (1967): *Eton: How It Works*. London: Faber and Faber. OCLC 251359076.

## Eksterne lenker
* 
*  Eton College, *Independent Schools Inspectorate*
Form (musikk)

Musikkformene kan ikke ordnes etter et strengt hierarki, ofte kombineres forskjellige former, som her *ballett*.

*Arie
*Dans
**Ballett
*Karakterstykke
*Koral
*Madrigal
*Messe
**Rekviem
*Motett
*Musikkteater
**Ballett
**Musical
**Opera
*Oratorium
*Overtyre
*Pasjon
*Polyfon musikk
**Fuge
**Kanon
*Preludium
*Programmusikk
*Resitativ
*Sang
*Serenade
*Sonate
**Kantate
**Konsert
**Symfoni
*Suite
**Orkestersuite
*Variasjon
Maidenhead

**Maidenhead** er en by i Berkshire, England. Den er administrasjonssenter for den enhetlige myndigheten Windsor and Maidenhead. Byen ligger ved Themsens vestbredd.

Navnet Maidenhead stammer fra et område ved elven hvor «New wharf» (Ny brygge/kai) eller «Maiden Hythe» ble bygget, antagelig allerede i angelsaksisk tid. Muligens ble Great Hill of Taplow, som ligger i nærheten, kalt for «Mai Dun» av britonerne i tiden før angelsakserne, dun har betydningen festning eller bygdeborg. Hvis det er tilfelle kan Maidenhead være en korrupsjon av Mai Dun. Selve bysentrum ble tidligere kalt for «South Ellington» og er nedtegnet i Domesday Book som Ellington i hundredet Beynhurst.

Like utenfor byen ligger landsbyene Taplow, Cookhams (Cookham Village, Cookham Rise og Cookham Dean) og Holyport.

Great Western Railway går gjennom byen, og gir via Maidenhead stasjon, gode forbindelser til London og andre steder. Jernbanebroen ble bygget av Isambard Kingdom Brunel, og er kjent for sine buer murt med flate teglsteiner

Maidenhead ligger i et område lands motorveien M4 som kalles *Silicon Corridor*, hvor en rekke høyteknologiske bedrifter har etablert seg. Mange av innbyggerne pendler til London, Slough eller Reading.

Bynavnet er kjent for radioamatører fra begrepet Maidenhead Locator System, en standard for lokalisering av posisjoner. Standarden ble vedtatt på en konferanse i byen i 1980.

## Referanser


## Eksterne lenker
* 
* The Royal Borough of Windsor and Maidenhead
* Maidenheadtown.org
Taplow

**Taplow** er en landsby og et verdslig sogn i distriktet South Bucks i det seremonielle grevskapet Buckinghamshire, England. Det ligger i nærheten av Maidenhead. I henhold til folketellingen i 2011 var det 1 669 innbyggere i landsbyen.

## Historie
Navnet er av angelsaksisk opprinnelse, og betyr «Tæppas høyde». I *[[Domesday Book]]* er landsbyen skrevet inn som *Thapeslau*. Gravhaugen til Tæppa fra angelsaksisk tid (tidlig middelalder) kan fortsatt bli sett og betydningsfull historiske gjenstander utgravd derfra i 1883 er i dag tatt vare på av British Museum. Fremst av disse en beltespenne av gull. Funnene var de rikeste fra denne perioden av Englands historie inntil utgravningen ved Sutton Hoo i 1939. Taplow Court i nærheten er også lokaliseringen av en bygdeborg fra tidlig jernalder. Det ble senere et sete for en herregård.

Herregården Taplow Court er nå hovedkvarter for den engelske avdelingen av den buddhistiske organisasjonen Soka Gakkai International. Det ligger også en annen herregård i Taplow, Cliveden, som eies av National Trust. 

## Referanser


## Eksterne lenker
* 
* Landsbyens nettsted
Ashbykanalen

**Ashbykanalen** (fullt navn **Ashby-de-la-Zouch Canal**) er en kanal i England, mellom Bedworth i Warwickshire og Snarestone i Leicestershire. Den er omkring 35 km lang. Tidligere gikk den omtrent 13 km lenger, til Moira rett utenfor byen Ashby-de-la-Zouch. 

Kanalen er knyttet til Coventrykanalen rett utenfor Bedworth. Den går så omkring 11 km nordover, og gjennom byen Hinckley. Deretter går den videre omkring 24 km gjennom landsbygd inntil den når Snarestone. 

Kanalen ble åpnet i 1804. Formålet var å frakte kull fra Leicestershire, men kanalen gikk ikke med overskudd. I 1846 ble den kjøpt av jernbaneselskapet Midland Railway for 110&nbsp;000&nbsp;pund. Da eierne hadde investert 184&nbsp;000&nbsp;pund på konstruksjonen, og deretter hadde gått med underskudd, tapte de svært mye på kanalen.

Den ble ikke vedlikeholdt av de nye eierne, som nok kjøpte den først og fremst for å bli kvitt en av jernbanens konkurrenter. Under første verdenskrig ble den brukt til å frakte kull for å tilfredsstille krigstidens behov. I 1918 ble det et større brudd på den siste strekningen, og kanalen ble derfor oppgitt mellom Snarestone og Ashby. Ytterligere en strekning i nordenden ble stengt av nye eiere, også et jernbaneselskap, i 1944, og i 1966 ble enda mer av kanalen stengt på grunn av utglidninger som truet sikkerheten.

Det er ikke lenger gruveindustri i området, men det er planer om å gjenåpne kanalen fram til Moira, slik at den kan brukes av ferierende. Et kort stykke er allerede åpnet. Men da hovedveien A46 er krysser kanalen på et sted er det tvilsomt om man kan åpne hele kanalen i overskuelig framtid.
White Waltham

**White Waltham** er en landsby i Berkshire, omkring 3 km vest for Maidenhead. 

Rett utenfor landsbyen ligger Maidenhead flyplass, som opprinnelig var flyplassen til flyprodusenten de Havilland. Den ble opprettet i 1920-årene. Under andre verdenskrig ble den brukt av transportreserven. Flyplassen er nå i privat eie, og er hjemsted for West London Aero Club. Den skal være den største gressbelagte flyplassen i Europe, med tre rullebaner. Prins Philip, dronning Elisabeth IIs gemal, lærte å fly der.
Hinckley and Bosworth

**Hinckley and Bosworth** er et distrikt i det sørvestlige Leicestershire i England. Den eneste byen, som er administrasjonssenter, er Hinckley. Det er en rekke landsbyer, hvorav de fleste utgjør verdslige sogn. 

Distriktet ble opprettet i 1974 da Hinckley ble slått sammen med mesteparten av Bosworth landdistrikt. Distriktet har et areal på 297,35 km² og hadde 105&nbsp;078 innbyggere i 2011.

## Verdslige sogn

* Bagworth and Thornton, Barlestone, Burbage
* Cadeby, Carlton
* Desford
* Earl Shilton
* Groby
* Higham on the Hill
* Market Bosworth, Markfield
* Nailstone, Newbold Verdon
* Osbaston
* Peckleton
* Ratby
* Shackerstone, Sheepy, Stanton-under-Bardon, Stoke Golding, Sutton Cheney
* Twycross
* Witherley

## Referanser


## Eksterne lenker
*
Market Bosworth

**Market Bosworth** er en stor landsby og verdslig sogn i distriktet Hinckley and Bosworth i grevskapet Leicestershire, England. Den er mest kjent for at slaget ved Bosworth i 1485, det siste slaget i rosekrigene, ble utkjempet like ved. I henhold til folketellingen i 2011 hadde landsbyen og sognet en befolkning på 2097 innbyggere.

Landsbyen har en stor park, en marina som er i vekst, golfbane og flere turistattraksjoner. Turistnæringen har blitt en stadig viktigere inntektskilde. Krigsmonumentet som står på torget ærer 19 lokale menn som døde i den første verdenskrig, og 11 som ble drept i den andre verdenskrig.

## Referanser


## Eksterne lenker

* Hinckley and Bosworth borough council 
* Market Bosworth parish council 
* Market Bosworth Benefice
Den koptiske kirke

**Den koptiske kirke** kan vise til:

*Den koptiske ortodokse kirke
*Den koptiske katolske kirke
*Den koptiske evangeliske kirke
Melton

**Melton** er et distrikt i det nordøstlige Leicestershire, England. Det har navn etter administrasjonsbyen, Melton Mowbray. I tillegg til denne byen har det en rekke verdslige sogn.

Distriktet ble opprettet i 1974, ved at Melton Mowbray ble slått sammen med Melton and Belvoir landdistrikt. Distriktet dekker et areal på 481,38 km² og hadde 50&nbsp;376 innbyggere i 2011.

## Verdslige sogn
*Ab Kettleby, Asfordby
*Barkestone, Plungar and Redmile, Belvoir, Bottesford, Broughton and Old Dalby, Buckminster, Burton and Dalby
*Clawson, Hose and Harby, Croxton Kerrial and Branston, 
*Eaton
*Freeby, Frisby and Kirby
*Gaddesby, Garthorpe,Grimston, Saxelbye and Shoby
*Hoby with Rotherby
*Knossington and Cold Overton
*Scalford, Somerby, Sproxton, Stathern
*Twyford and Thorpe
*Waltham, Wymondham

## Referanser


## Eksterne lenker
*
Hinckley

**Hinckley** er en markedsby i det sørvestlige Leicestershire, England. Den er administrasjonssenter for distriktet Hinckley and Bosworth. Byen ligger ved motorveiene M69 og M1 og ikke langt fra den større byen Nuneaton i Warwickshire. Hinckley er den nest største byen i det administrative grevskapet Leicestershire etter Loughborough. Ved folketellingen i 2011 hadde byen en befolkning på 45 249 innbyggere, noe som innebærer en økning fra 1991 da den hadde et befolkningstall på 40 608.

Tradisjonelt har byen vært et sentrum for strømpeproduksjon. Motorsykkelprodusenten Triumph har også etablert seg der. Ashbykanalen renner gjennom byen. Byens fotballag er Hinckley United FC, som ble grunnlagt i 1997 da de to lagene Hinckley Town og Hinckley Athletic slo seg sammen.

Like ved byen ligger stedet hvor slaget ved Bosworth ble utkjempet den 22. august 1485. Det var det siste store slag under rosekrigene. Byen er nevnt i William Shakespeares stykke *[[Henrik IV (Shakespeare)|Henrik IV]]* (del 2, akt 5, scene I).

## Referanser


## Eksterne lenker
* 
* Kunstneriske fotografier fra Hinckley
* Hinckley Past & Present, Hinckleys fremste samfunn online
* The Buildings of Hinckley, bygninger
* Hinckley in the Civil War, byen under den engelske borgerkrigen
* Informasjon om Burbage Common fra myndighetene
M69 (motorvei)

**M69** er en motorvei i England, mellom Leicester og Coventry. Den erstattet den tidligere A46. Ruten den følger er:

*Kryss nord for Coventry, forbindelse til M6
*Kryss 1, sør for Hinckley
*Kryss 2, øst for Hinckley
*Kryss 3, sørvest for Leicester, forbindelse til M1

M69 går i nordvestlig retning hele veien.
Bottesford (Leicestershire)

**Bottesford** er en landsby og et verdslig sogn i distriktet Melton i Leicestershire, England, omkring 24&nbsp;km vest for Nottingham og 26&nbsp;km nord av Melton Mowbray. Landsbyen er den største i det naturskjønne området Vale of Belvoir og ligger i nærheten av slottet Belvoir Castle, hjemmet til hertugen og hertuginnen av Rutland. Den grenser sognene i Lincolnshire og Nottinghamshire, og de nærmeste stedene er Sedgebrook (i Lincolnshire), Elton (i Nottinghamshire), og Redmile (i Lincolnshire). Ved folktellingen i 2011 hadde landsbyen og sognet en befolkning på 3587 innbyggere.

Kirken St. Mary the Virgin er kjent for sine åtte klokker, hvorav den eldste er fra 1400-tallet. I 2004 startet en kampanje for å restaurere dem, etter at de hadde vært uten større vedlikeholdsarbeider siden 1927.

Granthamkanalen går gjennom byen, og det er anlagt en turvei langs den. Det er et postkontor, jernbanestasjon og bibliotek i Bottesford.

## Referanser


## Eksterne lenker
* 
* Bottesford Today
* Bottesford Living History
* Bottesford C.E. Primary School
* Bottesford and surrounding villages chat forums
Støv på hjernen (film fra 1959)

***Støv på hjernen*** er en norsk film fra 1959 bygget på Eva Ramms suksess-roman *[[Med støv på hjernen]]*. Filmen er produsert av Contact Film A/S og regissert av Øyvind Vennerød, manus ved Jørn Ording og Øyvind Vennerød. Den hadde premiere 16. september 1959.

## Handling
Randi Svendsen er en husmor som er veldig opptatt av å holde vinduer, gulv og familiens klær renere og flottere enn resten av naboene deres. Men på et møte ved det lokale husmorlaget holder Edna et foredrag, hvor hun påstår at husmødre er misfornøyde med ekteskapet, og bruker rengjøring av leilighetene deres for å vaske ektemannen ut av ekteskapet. Men flere av husmødrene går fra dette møtet i protest.

Kort tid senere, i byen, oppdager fru Svendsen at ektemannen hennes er sammen med fru Helgesen. Hun overhører at de avtaler å møtes igjen den kvelden. Men ektemannen lyver for Randi, og påstår han skal møte en forretningsforbindelse den kvelden. Randi går derfor til Edna og gråter, og må innrømme at Edna hadde rett under foredraget sitt ved husmorlaget.

## Rolleliste

## Dansk versjon
I 1961 ble det laget en dansk film basert på den norske filmen fra 1959. Også den danske filmen hadde tittelen *[[Støv på hjernen (1961)|Støv på hjernen]]*. Det danske manuskriptet tok utgangspunkt i Eva Ramms og Øyvind Vennerøds arbeid, bearbeidet av Aage Stentoft og Arvid Müller. Regien på den danske filmen var ved Poul Bang, og Dirch Passer og Helle Virkner spilte to av de mest sentrale rollene.

## Referanser


## Eksterne lenker
* 
*  ''Støv på hjernen'' (artikkel på NRK.no/NorgesGlasset i 2003) 
*  ''Støv på hjernen'' på FilmKlubb.no
KGaA

**Kommanditgesellschaft auf Aktien**, vanligvis forkortet **KGaA**, er tysk for «kommandittselskap på aksjer». KGaA er en mellomform mellom Aktiengesellschaft (AG) og Kommanditgesellschaft (KG). Det er den ene formen for kapitalselskap; de andre er AG og Gesellschaft mit beschränkter Haftung (GmbH).

## Se også
* Aktiengesellschaft
* Kommanditgesellschaft
* Gesellschaft mit beschränkter Haftung
ZDF

**ZDF** (**Zweites Deutsches Fernsehen**) er en tysk fjernsynskanal. Kanalen ble grunnlagt i 1962 i konkurranse med ARD (Erstes Deutsches Fernsehen). Sendestart var 1. april 1963. Kanalen har hovedkvarter på Lerchenberg i Mainz. ZDF er også ansvarlig for den tysk-sveitsisk-østerrikske kulturkanalen 3sat og for den tyske barnekanalen KiKa.

ZDF er en allmennkringkaster, og etablert med grunnlag i en avtale (Staatsvertrag) mellom de tyske delstatene. Kulturpolitikken ligger i utgangspunktet utenfor kompetansen til de føderale myndighetene.

## Referanser


## Eksterne lenker
*
Patrisier

**Patrisier** er et begrep med to betydninger, dels brukes det i sin opprinnelige betydning om medlemmene av det gamle romerske aristokrati, og dels brukes det om en samfunnsklasse i europeiske land fra høymiddelalderen til tidlig moderne tid, eventuelt som en bred betegnelse for adel og høyborgerskap i mange land.

## Antikkens Roma
Begrepet patrisier kommer fra latin *patricius* (flertall *patricii*), som igjen kommer av *patrēs*, som er flertall av *pater* («far»). *Pater* var en av flere betegnelser som ble brukt om de opprinnelige medlemmene av det romerske senatet.

I den tidlige romerske republikken utgjorde patrisierne den ledende samfunnsklassen, og hadde enerett til mange av de fremste vervene i staten, eksempelvis enerett til å være prester. Historikeren Richard Mitchell mener at patrisierfamiliene opprinnelig var de som var prester, og at det gamle senatet, som bestod av patrisiere, var en religiøs institusjon.

De som ikke var patrisiere ble kalt plebeiere. Etterhvert samlet også plebeiere betydelig rikdom og innflytelse, og dette førte til at patrisiernes innflytelse ble svekket.

## Europa etter romersk tid

I høymiddelalderen ble betegnelsen patrisier tatt i bruk i flere italienske bystater om statenes ledende slekter, eksempelvis Venezia, Firenze og Genova. En tilsvarende samfunnsklasse oppstod i mange andre bystater i det tysk-romerske rike, eksempelvis Bern, Basel, Zürich, Frankfurt am Main, Augsburg m.fl. Disse statene ble kjennetegnet av et fravær av landbasert adel, og statenes ledende skikt baserte isteden sin velstand på handel. Gjennom sine seter i byenes råd, og senere, senater, dominerte de byene. Byene kunne ha forfatninger som gav patrisiernes en privilegert politisk stilling. Patrisiernes stilling varierte likevel betydelig med tid og sted. Selve ordet patrisier ble ikke nødvendigvis brukt; i høymiddelalderen ble patrisierne i de tyske byene gjerne bare kalt «slekter», og ordet patrisier kom først i bruk i renessansen.

Begrepet patrisiere ble brukt om en sosial gruppe, dels økonomisk, dels kulturell, i mange europeiske land frem til slutten av 1800-tallet eller begynnelsen av 1900-tallet. Det er i moderne tid også et generelt begrep for «velstående byborger av gammel familie».

## Se også
*Plebeier
*Patrisiervilla
*Plankeadel, om det norske handelspatrisiatet på 1700- og 1800-tallet

## Referanser
Davis-cupen

**Davis Cup** er en internasjonal tennisturnering for herrelandslag.

Davis Cup er verdens største lagturnering innen herretennis. Kvinnetennisen har en tilsvarende turnering i Fed Cup. Davis Cup ble grunnlagt av Dwight F. Davis, og ble spilt første gang i 1900. USA og Australia har flest seire gjennom turneringens historie.

Et møte mellom to landslag starter med to singlekamper fredagen, en doublekamp lørdagen, og to avsluttende singlekamper søndagen. Hver match spilles i fem sett. 

## Finaler

* Titler vunnet av bortelag.

## Referanser


## Eksterne lenker
* 
* Norge i Davis Cup
Glenfield (England)

**Glenfield** er en landsby og verdslig sogn i distriktet Blaby i grevskapet Leicestershire i England. Det er lokalisert ved den nordvestlige utkanten av byen Leicester, noe som i praksis gjør den til en forstad, men er politisk og administrativ adskilt. Sognet heter formelt for *Glenfields* grunnet at det ble opprettet ved å slå sammen det gamle sognet Glenfield med Glenfield Frith. Ved folketellingen i 2011 hadde landsbyen en befolkning på 9 643, noe som i praksis er på størrelsen av en by.

Byen ligger omkring 5&nbsp;km vest for Leicester, ved motorveien M1. Det meste av bebyggelsen er moderne, fra mellom 1920 og 1960. Siden har også en ny bydel blitt anlagt på en tidligere golfbane. Byen er vertskap for grevskapsadministrasjonen, grevskapets brann- og redningstjeneste og Glenfield sykehus.

## Referanser


## Eksterne lenker
*
Blaby (distrikt)

**Blaby** er et administrativt distrikt i Leicestershire, England. Det har navn etter administrasjonssenteret Blaby, og inkluderer grevskapets administrasjonsby, Glenfield.

Store deler av distriktet er del av Leicester byområde, men administreres allikevel separat. En rekke byer og landsbyer utgjør verdslige sogn. Distriktet har et areal på 130,47 km² og hadde 93&nbsp;915 innbyggere i 2011.

## Verdslige sogn
*Aston Flamville
*Blaby, Braunstone
*Countesthorpe, Croft
*Elmesthorpe, Enderby
*Glen Parva, Glenfield
*Huncote
*Kilby, Kirby Muxloe
*Leicester Forest East, Leicester Forest West, Lubbesthorpe
*Narborough and Littlethorpe
*Potters Marston
*Sapcote, Sharnford, Stoney Stanton
*Thurlaston
*Whetstone, Wigston Parva

## Referanser


## Eksterne lenker
*
Blaby

**Blaby** er en landsby i det engelske grevskapet Leicestershire om lag 8&nbsp;km sør for sentrum i byen Leicester (og nesten nøyaktig i sentrum av grevskapet). I henhold til folketellingen i 2011 har landsbyen en befolkning på 6 194 innbyggere.

Stedsnavnet er antagelig fra norrønt *Blábýr* = «gården til Blár» (hvor *Blár* antagelig er en mannsnavn). Det synes ha vært en tett norrøn bosetning i Leicestershire. Landsbyen er vennskapsby med landsbyen Villers-sous-Saint-Leu i Frankrike, noe som informres på landsbyens skilt.

Landsbyen har få bygninger av særlig historisk eller arkitektonisk interesse, men i den historiske delen av Blaby finner man blant annet *The Baker's Arms*, en pub fra 1485, og dermed Storbritannias nest eldste (etter 'The Trip to Jerusalem' i Nottingham). Ellers er 'nye' Blaby en moderne landsby, der de fleste servicetilbudene ligger langs A426 mellom Leicester i nord og Lutterworth i sør. Kjøpesenteret Fosse Park og motorveiene M1 og M69 ligger bare få kilometer unna.

Byen gir navn til, og er administrasjonssenter for, distriktet Blaby og valgkretsen Blaby, som tidligere finansminister Nigel Lawson representerte mellom 1974 og 1992.

## Referanser


## Eksterne lenker
* 
* Parish council 
* Blaby All Saints Church
Plebeier

**Plebeier** (fra latin av *plebs* «allmennhet», «folket») var i Romerriket betegnelsen på en borger som i svært begrenset grad hadde anledning til å delta i det politiske og militære samfunnsliv; i motsetning til patrisiere. Det ble også benyttet om en borger i underklassen eller av lav sosial rang.

Etter reformen *[[Stenderkampene|Lex Licinia Sextia]]* i 367 f.Kr. kunne plebeierne bli konsuler. Etter dette vedtaket ble store deler av forskjellene mellom plebeierne og patrisierne visket ut, og begge klassene ble da betraktet som nobiliteten i staten.

Fra 300-tallet f.Kr. eller tidligere, var en del av de mest framtredende og rike romerske familier, som identifisert ved sine gens-navn, av plebeierstatus. Litterære referanser til betegnelsen viser at det vanligvis betegnet ordinære borgere som helhet, adskilt fra eliten. I Romas eldste historie var plebeiere enhver stamme uten rådgivere hos kongen. Med tiden kom ordet, som er beslektet med det greske ordet *plethos* for «mange», «menneskemengde», til få betydningen vanlige folk.

## Moderne bruk
I amerikanske militærskoler er plebeier betegnelsen for sisteårsstudenter og nye kadetter. Private skoler i Storbritannia benyttet også betegnelsen plebeier for enkelte elever, i motsetningen til sønner av adelen. «Plebby» har utviklet seg i engelsk praktisert i land som Storbritannia, New Zealand, Australia og Sør-Afrika. og er en nedsettende betegnelse for personer som er betraktet som ukultivert og lite forfinet.

## Referanser
Rune Djurhuus

**Rune Djurhuus** (født 1970) er en norsk sjakkspiller. Han representerer Nordstrand sjakklubb i Oslo. Han ble norsk juniormester i 1985, og har siden den gang tilhørt norgeseliten. Han ble europamester for juniorer i 1991, foran blant andre Vladimir Kramnik. Han ble utnevnt til stormester (GM) i 1996. Rune Djurhuus skrev tidligere sjakkspalten i Aftenposten og Adresseavisen.

Spillestilen til Djurhuus er skarp og preget av stor vilje til å angripe og forsøk på å vinne. Med hvit spiller han som regel 1.e4, det mest aggressive av hvits åpningstrekk. Med svart besvarer han gjerne 1.d4 med kongeindisk forsvar og 1.e4 med siciliansk eller fransk.

Han er oppvokst på Elverum. Farsslekten Djurhuus kommer fra Færøyene.

## Eksterne lenker
* 
* Rune Djurhuus' sjakkside 
* Partisamling til Rune Djurhuus på Norbase databasen
Einar Gausel

**Einar Johan Gausel** (født 1963) er en norsk sjakkspiller. Han ble utnevnt til stormester i 1995. Han ble norgesmester i 1992, 1996 og 2001. Einar Gausel spiller helst solide og posisjonelle stillinger.

Til daglig er han sjakkspaltist i Dagbladet.

## Referanser


## Eksterne lenker
*
Special Air Service

**Special Air Service** (**SAS**) er en spesialstyrke i den britiske hæren. Avdelingen består av tre separate administrative regimenter på bataljons størrelse (et vanlig regiment (22&nbsp;SAS) og to reserver 21&nbsp;SAS (Artists' Rifles) og 23&nbsp;SAS – kjent under samlebegrepet *Special Air Service (Reserve)* (*SAS(R)*)), samt to eskadroner utplassert fra hærens sambandskorps og en avdeling fra hærens flyvekorps.

SAS sitt motto har blitt brukt siden styrken ble opprettet: «Who Dares Wins» (norsk: «Den som våger, vinner»).

## Andre verdenskrig
Det første SAS-regimentet ble opprettet under andre verdenskrig av David Stirling. 

Under krigen ble følgende skader gjort på det tyske militæret:
* 7&nbsp;733 soldater skadet
* 4&nbsp;784 soldater tatt til fange
* 700 transportmidler ødelagt
* 164 toglinjer sabotert
* 7 tog ble ødelagt
* 37 tog kjørte av skinnene som følge av sabotasjen
* Ble brukt av de allierte til å spore opp tyske militære etter krigen

Adolf Hitler mente at disse soldatene var altfor farlige, noe som fikk fatale følger for dem. I den såkalte kommandoordren beordret Hitler at alle kommandosoldater som ble tatt til fange skulle skytes på stedet. Å holde dem som fange var for farlig, mente han.

## Forhenværende soldater
*Ben Griffin
*Bear Grylls
*Bronco Lane
*Anders Lassen
*Simon Mann 
*Andy McNab 
*Andrew Robathan
*Anthony Royle, "Baron Fanshawe of Richmond"

## Se også
* Special Boat Service

## Eksterne lenker
*
Paul Johann Ludwig von Heyse

**Paul Johann Ludwig von Heyse** (født 15. mars 1830 i Berlin, død 2. april 1914 i München) var en tysk forfatter. Han fikk Nobelprisen i litteratur i 1910 og ble opptatt i den prøyssiske adelen samme år. 

Heyse var sønn av Julie von Heyse født Saaling, selv datter av en hoffjuveler og bankier. Julie var jødisk, men skiftet senere til kristendommen. Hans far var filologiprofessor i Berlin.

Paul Heyse studerte klassiske språk og oversatte mange italienske poeter. Han er mest kjent for sine fortellinger og noveller, skrevet utfra et klassisk ideal om «falketeorien». Som i Boccaccios Falkenovelle i Decamerone (1349-53), krevde Heyse at den sentrale handlingen i enhver novelle skulle komme til et uventet vendepunkt, som i falkens flukt.

Heyse var meget populær i sin samtid. En av de mest kjente av hans noveller er *Kinder der Welt* (1873).

## Referanser


## Eksterne lenker
* 
* 
* 
*  Selvbiografi i Nobelstiftelsen
Wetherby

**Wetherby** er en markedsby og verdslig sogn innenfor den enhetlige myndigheten og storbykommunen City of Leeds i grevskapet West Yorkshire, England. Den ligger i nærheten av byen Boston Spa og ved elven Wharfe. Den har i århundrer vært et krysningspunkt og et samlingssted ved hovedveien A1 (tradisjonelt kalt for Great North Road) ved å være midtveis mellom London og Edinburgh. I henhold til folketellingen i 2011 hadde sognet en befolkning på 10 772 innbyggere.

Historisk var byen en del av *wapentake* Skyrack innenfor det tidligere området West Riding av Yorkshire. Byen er nevnt som *Wedrebi* i *[[Domesday Book]]* (1086) som et krysningssted ved Wharfe. Da slike krysningssteder også var naturlige stoppesteder under reiser fikk byen mange vertshus, og flere av disse har overlevd som puber. Motorveien M1 slutter rett ved byen, og den er derfor fortsatt et sted hvor mange tar en pause under reiser.  Det er at antatt at Wedrebi (Wetherby) er avledet fra *wether-* («vær», «bukk»), det vil si «bukkegård», eller meningen «bosetning ved elvens bøy»

Like ved byen ligger landsbyene Sicklinghall og Kirby Overblow.

## Referanser


## Litteratur
* Unwin, Robert (1987): *Wetherby The History of a Yorkshire Market Town*, Leeds University Press for Wetherby Historical Trust

## Eksterne lenker
* 
* Wetherby Civic Society
* Wetherby Air Cadets
* Tithe to 2009 history trail (PDF)
* Wetherby Musical Theatre Group
Carl Spitteler

**Carl Friedrich Georg Spitteler** (født 24. april 1845, død 29. desember 1924) var en sveitsisk dikter. I 1920 mottok han Nobelprisen i litteratur for 1919, for det mytologiske eposet *Olympischer Frühling* (som betyr «Olympisk vår»).

## Utdannelse og yrkesliv
Spitteler studerte rettsvitenskap, teologi og litteratur, ved læresteder i Zürich, Heidelberg (Tyskland) og Basel. Han dro deretter til Russland, der han fra 1871 til 1879 var huslærer i familien til en russisk general i Petrograd (nå St. Petersburg). I 1879 vendte han tilbake til Sveits for å bli lærer ved en pikeskole i Bern. Han var lærer ved *Collège bleu* i Neuveville fra 1881 til 1885.

I 1885 flyttet han til Basel der han ble redaktør for avisen *Baseler Grenzpost*. Fra 1889 til 1892 var han redaktør for føljetongredaksjonen i avisen *[[Neue Zürcher Zeitung|Neuer Züricher Zeitung]]*. I 1892 flyttet han til Luzern.

## Æresbevisninger og utmerkelser
Han ble utnevnt til æresdoktor og til æresborger av Kanton Luzern.

I 1920 mottok han nobelprisen i litteratur for 1919, for verket *Olympischer Frühling*.

## Bibliografi (utvalg)

* 1881: *Prometheus und Epitheus* – omarbeidet og utgitt på nytt i 1906
* 1883: *Extramundana, – kosmische Dichtungen*
* 1886: *Balladen*
* 1906: *Glockenlieder*
* 1906: *Imago* (novelle)
* 1914: *Meine frühesten Erlebnisse*
* 1919: *Olympischer Frühling*

## Oversettelser til norsk
Carl Spittelers verker har i liten grad blitt oversatt til norsk. I antologien *Fremmede toner : et utvalg av verdenslyrikken i norsk gjendiktning* (1947), der André Bjerke stod for utvalget, finnes et av hans dikt i Bjerkes norske oversettelse, under tittelen «Hjertet». Arnulf Øverland oversatte et dikt som han ga tittelen *Den døde jord*, og undertittelen «En legende. Efter Carl Spitteler».

## Referanser


## Litteratur
* .
* 

## Eksterne lenker
* 
* 
* 
*
City of Leeds

**City of Leeds** er en enhetlig myndighet og by i West Yorkshire, England. Området strekker seg fra Otley ved grensen til North Yorkshire til distriktet Wakefield i sør, og fra Pudsey i vest til Garforth og Wetherby i øst. Det har navn etter den største byen, Leeds, som også er administrasjonssenter. Distriktet omfatter flere små byer og landsbyer på landsbygda, som har lite til felles med byen Leeds.
## Steder i City of Leeds

* Aberford, Allerton Bywater, Alwoodley, Ardsley, Armley
* Barwick in Elmet, Beeston, Blenheim,  Boston Spa, Bramham, Bramhope, Bramley, Burley, Burmantofts
* Chapel Allerton, Chapeltown, Cookridge, Cottingley, Crossflats
* East End Park
* Garforth, Gildersome, Gipton, Gledhow, Guiseley
* Halton, Harehills, Hawksworth, Headingley, Holt Park, Horsforth, Hunslet, Hyde Park
* Ireland Wood
* Kippax, Kirkstall
* Little London, Lovell Park
* Meanwood, Methley, Middleton, Morley, Moortown
* Otley, Oulton
* Pudsey
* Rawdon, Rothwell, Roundhay
* Scarcroft, Scott Hall, Seacroft, Sheepscar, Shadwell, Swillington
* Weetwood, West Park, Wetherby, Whinmoor, Woodhouse, Wortley 
* Yeadon

## Vennskapsbyer
City of Leeds har en rekke vennskapsbyer:

*  Brno, Tsjekkia 
*  Colombo, Sri Lanka 
*  Dortmund, Tyskland
*  Durban, Sør-Afrika
*  Hangzhou, Kina
*  Lille, Frankrike
*  Siegen, Tyskland
*  Ulan Bator, Mongolia

I tillegg har byen «sterke kontakter» med følgende byer «for pågående prosjekter»:
*  Brașov, Romania
*  Stockholm, Sverige
*  Saint Mary prestegjeld, Jamaica

## Referanser


## Litteratur
* Burt, Steven; Grady, Kevin (1994): *The Illustrated History of Leeds*, Breedon Books, ISBN 1-873626-35-5
* Fraser, Derek (1982): *A History of Modern Leeds*, Manchester University Press, ISBN 978-0-7190-0781-1
* Van den Berg, Leo (2006): *The Safe City: Safety and Urban Development in European Cities*, Ashgate, ISBN 978-0-7546-4723-2

## Eksterne lenker
* 

* Leeds City Council
* Leeds Chamber of Commerce & Industry
* Leeds Initiative
* Leodis, Leeds' bibliotek og informasjonstjeneste, fotoarkiv
Renault

**Renault** (utt: Rø'nå) er et fransk bilmerke. Firmaet ble grunnlagt i 1898 av Louis Renault og hans brødre Fernand og Marcel. De hadde tidlig suksess i motorsport, men den første kommersielle suksessen var leveranse av drosjer til Paris.

## Historie
Under første verdenskrig produserte de våpen, ammunisjon, motorer og fremfor alt den lette stridsvognen FT17.  Etter krigen lanserte Renault en rekke forskjellige modeller, i motsetning til konkurrenten Citroën som konsentrerte seg om en bestemt modell.

I mellomkrigstiden startet fabrikken også med produksjon av blant annet lastebiler og jernbanemateriell.  Louis Renault satt fremdeles ved roret, og styrte bedriften egenhendig.

Under andre verdenskrig ble Renault overtatt av tyskerne, og bombet av det britiske Royal Air Force.  Etter frigjøringen ble Louis Renault arrestert, siktet for overløperi, men døde av sykdom før han rakk å bli stilt for retten. Selskapet ble nasjonalisert sammen med annen fransk industri i januar 1945, men ble privatisert igjen i 1996.

Etter krigen startet Renault produksjon av en liten, billig bil kalt 4CV.  Dette ble en stor suksess for selskapet.

Gjennom Renault F1 har Renault de siste årene igjen hatt suksess innen formel 1, og vant både fører- og konstruktørmesterskapet i 2005 og 2006.

Bedriften har fått medienes søkelys på seg etter fem selvmord blant selskapets 130&nbsp;000 ansatte over fire år, angivelig som følge av overbelastning. Selvmordsraten i Frankrike var i 2005 17,6 pr. 100.000 innbygger, langt høyere enn i Renault.

Den første Renault kom til Norge i 1908, importert av M.A. Braastad i Ålesund.

## Bilmerker som eies av Renault Group
* Alpine
* Dacia
* Renault

## Dagens modellprogram

Renault 5 E-Tech Electric Auto Zuerich 2024 DSC 6501.jpg|Renault 5 E-Tech
Renault 4 E-Tech Electric - 02.jpg|Renault 4 E-Tech
Renault Clio V IMG 4178.jpg|Renault Clio
2024 Renault Captur II IMG 9306.jpg|Renault Captur
2022 Renault Megane E-Tech Techno EV Front.jpg|Renault Megane E-Tech
Renault Symbioz IMG 0648.jpg|Renault Symbioz
Renault Arkana (CMF-B) IMG 5628.jpg|Renault Arkana
Renault Scénic E-Tech Electric 220 Long Range Techno – f 30062024.jpg|Renault Scenic E-Tech
Renault Austral IMG 9413.jpg|Renault Austral
Renault Espace VI IMG 9423.jpg|Renault Espace
2024 Renault Rafale Techno esprit Alpine HEV - 1199cc 1.2 (200PS) Petrol Hybrid - Flame Red - 07-2024, Front.jpg|Renault Rafale
Renault Kangoo III 1X7A1519.jpg|Renault Kangoo


## Renault-modeller

* Renault 4CV
* Renault 4
* Renault 5
* Renault 6
* Renault 8
* Renault 10
* Renault 12
* Renault 14
* Renault 15
* Renault 16
* Renault 17
* Renault 18
* Renault 19
* Renault 20
* Renault 21
* Renault 30
* Renault Clio
* Renault Dauphine
* Renault Espace
* Renault Kangoo – flerbruksbil
* Renault Laguna
* Renault Magnum – lastebil
* Renault Master – varebil
* Renault Mégane
* Renault Modus
* Renault Scénic
* Renault Tracer – buss
* Renault Trafic – varebil
* Renault Zoe – elbil

## Referanser


## Eksterne lenker
* 
* Den norske importøren
* Club Renault Norvège
* RenaultBiler.no – Nyheter,Forum m.m.
Special Air Service (New Zealand)

**Special Air Service** (**SAS**) er en spesialavdeling i den newzealandske hæren. New Zealands SAS ble opprettet i 1955 med den britiske SAS som forbilde.
Friesland (Nederland)

**Friesland** (nederlandsk) eller **Fryslân** (frisisk; på norsk også *Frisland*) er en provins i Nederland og del av landskapet Friesland. Hovedstaden er Leeuwarden (på frisisk: Ljouwert). Friesland ligger mellom Nordsjøen i nord, provinsene Groningen og Drenthe i øst, provinsene Overijssel og Flevoland i sør, og IJsselmeer i vest. De vestfrisiske øyene Vlieland, Terschelling, Ameland og Schiermonnikoog hører til Friesland.

## Kommuner
Dette er kommunenes nederlandske navn, med deres sentrum angitt i parentes.

#Achtkarspelen (Buitenpost)
#Ameland (Ballum)
#Dantumadiel (Damwoude)
#De Fryske Marren (Joure)
#Dongeradeel (Dokkum)
#Ferwerderadiel (Ferwerd)
#Harlingen
#Heerenveen
#Kollumerland en Nieuwkruisland (Kollum)
#Leeuwarden
#Ooststellingwerf (Oosterwolde)
#Opsterland (Beetsterzwaag)
#Schiermonnikoog (Schiermonnikoog)
#Smallingerland (Drachten)
#Súdwest-Fryslân (Sneek)
#Terschelling (West-Terschelling)
#Tytsjerksteradiel (Bergum)
#Vlieland (Oost-Vlieland) 
#Waadhoeke (Franeker)
#Weststellingwerf (Wolvega)

## Eksterne lenker
* 
* 
* Besøk Friesland, turistmyndigheter
* Frisisk filmarkiv